Seoses uue "Statistikaseaduse" kehtima hakkamisega alates 1. augustist 2010. a kuulutab riigisekretär välja avaliku konkursi Statistikaameti peadirektori ametikohale Statistikaameti peadirektori põhiülesandeks on  ameti töö juhtimine, pakkudes seeläbi ametiasutustele, äri- ja teadusringkondadele, rahvusvahelistele organisatsioonidele ning üksikisikutele usaldusväärset ja objektiivset infoteenust Eesti keskkonna, rahvastiku, sotsiaalvaldkonna ja majanduse olukorra ning trendide kohta. Lähiaastate olulisemateks tööülesanneteks on aastal 2011 toimuva rahva- ja eluruumide loenduse (REL 2011) ning aastal 2014 toimuva registripõhise rahva ja eluruumide prooviloenduse läbiviimise koordineerimine. Dokumentide esitamise tähtaeg  on 24. november 2010. a.